Source: https://statna-sluzba.dashofer.sk/onb/33/55-2017-z-z-zakon-o-statnej-sluzbe-a-o-zmene-a-doplneni-niektorych-zakonov-v-zneni-ucinnom-k-1-2-2022-uniqueidOhwOuzC33qd2W4_6TwF4qICV4Kbj8fRfuhmUFskSumiVdaLTRYHmJQ/
Timestamp: 2020-06-06 23:20:28+00:00

Document:
55/2017 Z.z., Zákon o štátnej službe a o zmene a doplnení niektorých zákonov, v znení účinnom k 1.2.2022 | Komentár k zákonu o štátnej službe
55/2017 Z.z., Zákon o štátnej službe a o zmene a doplnení niektorých zákonov, v znení účinnom k 1.2.2022
55/2017 Z.z.
z 1. februára 2017
o štátnej službe a o zmene a doplnení niektorých zákonov
334/2017 Z.z.
dopĺňa § 193a a poznámku pod čiarou
mení a dopĺňa § 12, § 15 a § 38
ruší Čl. III
dopĺňa § 171
6/2019 Z.z.
dopĺňa § 7 a poznámky pod čiarou
dopĺňa § 193b a poznámku pod čiarou
mení a dopĺňa § 1 a poznámky pod čiarou
90/2019 Z.z.
mení § 186
mení a dopĺňa § 7 a poznámku pod čiarou
mení § 171
397/2019 Z.z.
470/2019 Z.z.
mení a dopĺňa 228 novelizačných bodov
PRINCÍPY ŠTÁTNEJ SLUŽBY
Princíp politickej neutrality
Štátny zamestnanec pri výkone štátnej služby a služobný úrad v štátnozamestnaneckých vzťahoch uprednostňujú verejný záujem pred politickým záujmom a konajú spôsobom, ktorý nevzbudzuje pochybnosti o tom, že zvýhodňujú ktorúkoľvek politickú stranu alebo politické hnutie. Princíp politickej neutrality sa uplatňuje najmä prostredníctvom povinnosti štátneho zamestnanca konať politicky neutrálne, zdržať sa konania, ktoré by mohlo viesť ku konfliktu záujmu služobného úradu s politickými záujmami, nezneužívať informácie získané v súvislosti s vykonávaním štátnej služby v prospech politickej strany alebo politického hnutia a prostredníctvom povinnosti služobného úradu rozhodovať v štátnozamestnaneckých vzťahoch politicky neutrálne.
Princíp zákonnosti
Štátny zamestnanec pri výkone štátnej služby a služobný úrad v štátnozamestnaneckých vzťahoch konajú v súlade s Ústavou Slovenskej republiky, právne záväznými aktmi Európskej únie, právnymi predpismi Slovenskej republiky, služobnými predpismi a ostatnými vnútornými predpismi. Ochranu štátneho zamestnanca voči konaniu, ktoré sa považuje za nezákonné, zaručujú zákonom ustanovené práva štátneho zamestnanca.
Princíp transparentného zamestnávania
Služobný úrad zabezpečuje verejný prístup k informáciám o výberovom konaní a uchádzač o štátnu službu má právo na verejný prístup k týmto informáciám. Každý uchádzač o štátnu službu má rovnakú možnosť prihlásiť sa do výberového konania na štátnozamestnanecké miesto a po splnení zákonom ustanovených podmienok prijatia do štátnej služby má právo na prijatie do štátnej služby. Služobný úrad vyhlasuje, uskutočňuje a zrušuje výberové konanie za podmienok a spôsobom, ktorý ustanovuje tento zákon.
Princíp efektívneho riadenia
Služobný úrad riadi štátnych zamestnancov efektívne a hospodárne. Princíp efektívneho riadenia štátnych zamestnancov sa uplatňuje najmä riadením a kontrolou štátnych zamestnancov vedúcimi štátnymi zamestnancami, vytváraním podmienok na riadne vykonávanie štátnej služby prostredníctvom systemizácie štátnozamestnaneckých miest a služobného hodnotenia.
Princíp nestrannosti
Štátny zamestnanec pri výkone štátnej služby uprednostňuje verejný záujem pred osobným záujmom a služobný úrad pri rozhodovaní v štátnozamestnaneckých vzťahoch koná objektívne. Princíp nestrannosti sa uplatňuje najmä povinnosťou štátneho zamestnanca pri výkone štátnej služby konať a rozhodovať nestranne, zdržať sa konania, ktoré by mohlo viesť ku konfliktu záujmov služobného úradu s osobnými záujmami, a nezneužívať informácie získané v súvislosti s vykonávaním štátnej služby vo vlastný prospech alebo v prospech iného.
Princíp profesionality
Štátny zamestnanec pri výkone štátnej služby koná odborne, svedomito, v súlade s Etickým kódexom štátneho zamestnanca a služobný úrad mu poskytuje alebo zabezpečuje zodpovedajúce vzdelávanie na dosiahnutie takej úrovne odborných kompetencií, ktorá mu umožní kvalitný výkon štátnej služby.…

References: § 193
 § 12
 § 15
 § 38
 § 171
 § 7
 § 193
 § 1
 § 186
 § 7
 § 171